text: Kiosk-røvere fortsat fængslet
  29 marts 2011 kl. 06.54
  Fire mænd fra Sri Lanka har fået forlænget deres varetægtsfængsling efter et kiosk-røveri i Vejle.
  Røveriet var meget voldsomt.
  Kiosk-ejeren - der også er fra Sri Lanka - blev blandt andet stukket med en kniv i halsen.
  Mændene fra Sri Lanka har siddet varetægtsfængslet siden den 27. februar. De er i alderen fra 24-34 år.
  Deres varetægtsfængslinger er blevet forlænget frem til den 19. april.
  